CELEX: 32017D0729
Language: hr
Date: 2017-04-20 00:00:00
Title: Provedbena odluka Komisije (EU) 2017/729 оd 20. travnja 2017. o zahtjevu za odstupanje Republike Hrvatske u skladu s člankom 9. stavkom 4. Direktive Vijeća 98/41/EZ o upisu osoba koje putuju putničkim brodovima koji plove prema lukama ili iz luka država članica Zajednice (priopćeno pod brojem dokumenta C(2017) 2437)

25.4.2017   
            
            
               HR
            
            
               Službeni list Europske unije
            
            
               L 107/35
            
         PROVEDBENA ODLUKA KOMISIJE (EU) 2017/729
   оd 20. travnja 2017.
   o zahtjevu za odstupanje Republike Hrvatske u skladu s člankom 9. stavkom 4. Direktive Vijeća 98/41/EZ o upisu osoba koje putuju putničkim brodovima koji plove prema lukama ili iz luka država članica Zajednice
   
      
         (priopćeno pod brojem dokumenta C(2017) 2437)
      
   
   (Vjerodostojan je samo tekst na hrvatskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 98/41/EZ od 18. lipnja 1998. o upisu osoba koje putuju putničkim brodovima koji plove prema lukama ili iz luka država članica Zajednice (1), a posebno njezin članak 9. stavak 4.,
   budući da:
   
               (1)
            
            
               Cilj je Direktive 98/41/EZ poboljšati sigurnost i mogućnosti spašavanja putnika i posade na putničkim brodovima te osigurati da se učinkovitije provede traganje i spašavanje te rješavanje posljedica svake nesreće koja može nastupiti.
            
         
               (2)
            
            
               Člankom 5. stavkom 1. Direktive 98/41/EZ zahtijeva se bilježenje određenih informacija u vezi sa svakim putničkim brodom koji isplovljava iz luke smještene u državi članici na plovidbu dužu od dvadeset milja od mjesta isplovljavanja.
            
         
               (3)
            
            
               Člankom 9. stavkom 4. Direktive 98/41/EZ državama članicama dopušta se da od Komisije zatraže odstupanje od tog zahtjeva.
            
         
               (4)
            
            
               Republika Hrvatska je dopisom od 3. rujna 2015. od Komisije zatražila odstupanje od zahtjeva za bilježenje informacija iz članka 5. stavka 1. Direktive 98/41/EZ u vezi s osobama na svim putničkim brodovima koji plove na više relacija oko hrvatskih otoka.
            
         
               (5)
            
            
               Kako bi mogla ocijeniti zahtjev, Komisija je 20. listopada 2015. zatražila dodatne informacije od Republike Hrvatske. Republika Hrvatska odgovorila je 18. svibnja 2016. te je izmijenila zahtjev za odstupanje kad je riječ o sljedećim relacijama: Zadar–Ist i Zadar–Olib na trajektnoj liniji Zadar–Premuda/Mali Lošinj; Split–Hvar, Hvar–Prigradica i Hvar–Korčula na brzobrodskoj liniji Korčula–(Prigradica)–Hvar–Split; Zadar–Ist i Zapuntel–Zadar na brzobrodskoj liniji Ist–Molat–Zadar; Split–Bol na brzobrodskoj liniji Jelsa–Bol–Split; Split–Hvar na brzobrodskoj liniji Split–(Milna)–Hvar; Split–Hvar na brzobrodskoj liniji Lastovo–Vela Luka–Hvar–Split; Rijeka–Rab na brzobrodskoj liniji Novalja–Rab–Rijeka; Split–Vela Luka na trajektnoj liniji Lastovo–Vela Luka–Split; Split–Stari Grad na trajektnoj liniji Split–Stari Grad; Vis–Split na trajektnoj liniji Vis–Split; Mali Lošinj–Cres i Cres–Rijeka na brzobrodskoj liniji Mali Lošinj–Ilovik–Susak–Unije–Martinšćica–Cres–Rijeka; Premuda–Zadar na brzobrodskoj liniji Olib–Silba–Premuda–Zadar; Vis–Split i Hvar–Split na brzobrodskoj liniji Vis–Hvar–Split; Dubrovnik–Sobra i Korčula–Lastovo na brzobrodskoj liniji Dubrovnik–Šipanska luka–Sobra–Polače–Korčula–Lastovo.
            
         
               (6)
            
            
               Na temelju informacija kojima raspolaže, Komisija je uz pomoć EMSA-e ocijenila zahtjev za odstupanje.
            
         
               (7)
            
            
               Republika Hrvatska obavijestila je o sljedećem: 1. godišnja vjerojatnost značajne visine vala, veće od dva metra, manja je od 10 % na utvrđenim plovidbenim linijama; 2. brodovi na koje bi se primjenjivalo odstupanje plove na redovnim linijama; 3. usluga se ponajprije pruža radi redovne povezanosti s udaljenim zajednicama u uobičajene svrhe; 4. na području mora kojim plove putnički brodovi moguće je navigacijsko vođenje s kopna, dostupna je pouzdana vremenska prognoza te postoje odgovarajuća i dovoljna sredstva traganja i spašavanja; 5. dostupna infrastruktura i lučki objekti nisu dovoljni za upisivanje detalja o putnicima tako da se ne remeti red plovidbe i da se zadrži usklađenost s kopnenim prometom; 6. zahtjev za odstupanje primjenjivao bi se na sve operatere koji plove na predmetnim linijama.
            
         
               (8)
            
            
               Konačni rezultati procjene pokazuju da su ispunjeni svi uvjeti za odobrenje odstupanja.
            
         
               (9)
            
            
               Mjere predviđene ovom Odlukom u skladu su s mišljenjem Odbora za sigurnost na moru i sprečavanje onečišćenja s brodova,
            
         DONIJELA JE OVU ODLUKU:
   Članak 1.
   Odobrava se zahtjev za odstupanje Republike Hrvatske u skladu s člankom 9. stavkom 4. Direktive 98/41/EZ u vezi s bilježenjem svih informacija navedenih u članku 5. stavku 1. navedene Direktive o osobama na svim putničkim brodovima koji plove na relacijama u nastavku (u oba pravca):
   
               1.
            
            
               Zadar–Ist i Zadar–Olib na trajektnoj liniji Zadar–Premuda/Mali Lošinj;
            
         
               2.
            
            
               Split–Hvar, Hvar–Prigradica i Hvar–Korčula na brzobrodskoj liniji Korčula–(Prigradica)–Hvar–Split;
            
         
               3.
            
            
               Zadar–Ist i Zapuntel–Zadar na brzobrodskoj liniji Ist–Molat–Zadar;
            
         
               4.
            
            
               Split–Bol na brzobrodskoj liniji Jelsa–Bol–Split;
            
         
               5.
            
            
               Split–Hvar na brzobrodskoj liniji Split–(Milna)–Hvar;
            
         
               6.
            
            
               Split–Hvar na brzobrodskoj liniji Lastovo–Vela Luka–Hvar–Split;
            
         
               7.
            
            
               Rijeka–Rab na brzobrodskoj liniji Novalja–Rab–Rijeka;
            
         
               8.
            
            
               Split–Vela Luka na trajektnoj liniji Lastovo–Vela Luka–Split;
            
         
               9.
            
            
               Split–Stari Grad na trajektnoj liniji Split–Stari Grad;
            
         
               10.
            
            
               Vis–Split na trajektnoj liniji Vis–Split;
            
         
               11.
            
            
               Mali Lošinj–Cres i Cres–Rijeka na brzobrodskoj liniji Mali Lošinj–Ilovik–Susak–Unije–Martinšćica–Cres–Rijeka;
            
         
               12.
            
            
               Premuda–Zadar na brzobrodskoj liniji Olib–Silba–Premuda–Zadar;
            
         
               13.
            
            
               Vis–Split i Hvar–Split na brzobrodskoj liniji Vis–Hvar–Split;
            
         
               14.
            
            
               Dubrovnik–Sobra i Korčula–Lastovo na brzobrodskoj liniji Dubrovnik–Šipanska luka–Sobra–Polače–Korčula–Lastovo.
            
         Članak 2.
   Ova je Odluka upućena Republici Hrvatskoj.
   
      Sastavljeno u Bruxellesu 20. travnja 2017.
      
         
            Za Komisiju
         
         Violeta BULC
         
            Članica Komisije
         
      
   
   
      (1)  SL L 188, 2.7.1998., str. 35.